NaiveNeuron/SloPal huggingface dataset:
Vášáryová, Magdaléna, poslankyňa NR SR (2013-10-16):
Tento zákon, ktorý tu predkladá pán minister Počiatek, je absolútne základným princípom, s ktorým sa neustále stretávame, keď dostávame podobné typy zákonov. My totižto nemáme a nikdy sme sa nezhodli na tom, čo chceme, aby Slovensko v oblasti turizmu predstavovalo, lebo buď budeme lákať bohatých Rusov, ktorí pre J&T by mohli byť zdrojom nejakých netušených peňazí, alebo budeme chcieť, aby do týchto hotelov chodili Česi, Maďari, Poliaci. Mňa sa pýtali ľudia pred rokom už z turistickej organizácie, prečo tam prestali Poliaci chodiť. No ak tam budú chodiť ruskí turisti, tak stredná trieda Poliaci ako turisti nebudú tam prichádzať. To si jednoducho treba uvedomiť, prepánajána. Ja rozumiem, že keď niekomu tečie do topánok a je tu vláda, na ktorú môžu pritlačiť, a ona im dá peniaze, dva milióny, dvadsať miliónov, to je jedno, veď predsa tých peňazí na Slovensku je dosť, tak to urobia, pretože my máme nezodpovedných ľudí a okrem toho nemáme jasnú víziu, kde ten turizmus chceme dostať. Stále argumentujeme, že chceme byť ako Rakúšania. Ale Rakúšania sa dohodli, kde bude to a kde bude to. A žiadne takéto rozdávanie dvoch miliónov a neviem koľko miliónov nikdy v Rakúsku nebolo.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 140 poslancov, za 105, proti žiaden, zdržali sa 24, nehlasovali 11. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Štefanec, Ivan, poslanec NR SR (2010-12-08):
Ďakujem vám veľmi pekne za slovo, pán podpredseda, ctené dámy, vážení páni, vážená pani ministerka, milí hostia, dovoľte mi, aby som predložil k tomuto návrhu zákona jeden pozmeňovací návrh, ktorý sa týka precizovania zverejňovania zmlúv, ten návrh má nasledovné znenie. V čl. III bod 1 v § 5a ods. 4, 7 a 8 znejú nasledovne: „(4) Povinne zverejňovaná zmluva, ktorej účastníkom je ministerstvo, ostatný ústredný orgán štátnej správy, verejnoprávna inštitúcia alebo nimi založená právnická osoba, v ktorej vlastnia väčšinu akcií alebo väčšinový obchodný podiel alebo ktorú ovládajú väčšinovým podielom na hlasovacích právach alebo vymenúvajú viac ako polovicu členov správneho orgánu alebo iného výkonného orgánu, alebo kontrolného orgánu, sa zverejňuje v Centrálnom registri zmlúv (ďalej len „register“). V registri sa zverejňuje aj zmluva, ktorej účastníkom je rozpočtová organizácia alebo príspevková organizácia zriadená povinnými osobami uvedenými v prvej vete. Povinná osoba zašle bezodkladne Úradu vlády Slovenskej republiky zmluvu na zverejnenie. Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe; register je informačný systém verejnej správy. (7) Povinná osoba a Úrad vlády Slovenskej republiky vydajú účastníkovi zmluvy na jeho požiadanie písomné potvrdenie o zverejnení zmluvy. Ak sa zverejnila zmluva, ktorá na vznik, zmenu alebo zánik práva vyžaduje vklad do katastra nehnuteľností podľa osobitného predpisu, povinná osoba bezodkladne zasiela písomné potvrdenie o zverejnení zmluvy príslušnej správe katastra. (8) Ak je zmluva zverejnená viacerými spôsobmi, rozhodujúce je prvé zverejnenie zmluvy. Povinná osoba alebo účastník zmluvy podávajúci návrh na zverejnenie podľa ods. 6, sú povinní zabezpečiť súlad zverejnenej zmluvy so skutočným stavom a nesprístupnenie ustanovenie zmluvy obsahujúcich informáciu, ktorá sa podľa tohto zákona nesprístupňuje.“ Toľko teda z citácie pozmeňovacieho návrhu. Jeho odôvodnenie, ako som spomínal, je také, že účelom navrhovanej zmeny zákonnej úpravy je precizovať spôsob a miesto zverejňovaných zmlúv, ktoré uzatvára obchodná spoločnosť, ktorú ovláda cez majetkové zapojenie ministerstvo, ostatný orgán štátnej správy alebo verejnoprávna inštitúcia. Miestom zverejnenia takejto zmluvy má byť Centrálny register zmlúv. Dámy a páni, dovoľte mi, aby som vás požiadal o podporu tohto pozmeňovacieho návrhu. Ďakujem.
Kollár, Boris, predseda NR SR (2021-09-28):
Ďakujem pekne. Na predreč... alebo na faktické poznámky bude reagovať pán poslanec Blaha. Nech sa páči, máte slovo.
Grendel, Gábor, podpredseda NR SR (2023-06-21):
S reakciou na faktické poznámky pán poslanec Marián Viskupič.
Jurinová, Erika, podpredsedníčka NR SR (2015-03-13):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy je prihlásený jeden pán poslanec. Uzatváram možnosť prihlásiť sa a zároveň dávam pánovi poslancovi Simonovi slovo.
Matejičková, Zuzana, poslankyňa NR SR (2024-06-27):
Veľmi pekne ďakujem, pán predsedajúci. Zápisnica o výsledku tajného hlasovania o návrhu na voľbu podpredsedu Národnej rady Slovenskej republiky, ktoré sa konalo 27. júna 2024. Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 141 hlasovacích lístkov, teda na voľbe bolo prítomných 141 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky všetci poslanci odovzdali hlasovacie lístky. Zo 141 odovzdaných hlasovacích lístkov bol jeden neplatný. Zo 140 platných hlasovacích lístkov overovatelia zistili, že o návrhu na voľbu Tibora Gašpara za podpredsedu Národnej rady Slovenskej republiky hlasovalo za 79 poslancov, proti 61 poslancov, nik sa nezdržal. Podľa čl. 90 ods. 1 Ústavy Slovenskej republiky na zvolenie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní bol za podpredsedu Národnej rady Slovenskej republiky zvolený Tibor Gašpar. Blahoželám, pán predseda. Ďakujem, skončila som. (Potlesk. Ruch v sále.)
Klus, Martin, podpredseda NR SR (2019-12-03):
Ak máte záujem dokončiť, ešte pár sekúnd vám vieme dať. Nie. Takže ďalší v rozprave vystúpi pán poslanec Viskupič.
Marosz, Ján, poslanec NR SR (2019-09-13):
Pán kolega, napriek tomu, že vás tento človek uráža, ja si vážim váš príspevok aj to, čo ste povedali. Mňa osobne zaujali tie slová, ktoré hovoria o komplexnom prepojení mafie na vládu ako takú. Zoberme si len jeden príklad, ktorý zásadným spôsobom do dnešného dňa ovplyvňuje životy tisíciek ľudí. V čase, keď bol Peter Pellegrini štátnym tajomníkom na ministerstve financií, tak sa udiala zásadná vec, kvôli ktorej trpia doslova státisíce ľudí každý deň. Tunel Višňové, tender na tunel Višňové, keby v tom čase Strabag a Skanska dostali do rúk tento tunel, renomované firmy, ktoré chodia do tých tendrov čisto, tak by jednoducho dnešný deň vodiči cez tunel Višňové chodili. Ale tzv. kufríkový kráľ, najskôr Počiatek nechcel ani počuť, dať mu do rúk zákazku, ktorú nedokáže dokončiť, ale moc peňazí a mafia napojená na vládu jednoducho rozhodla, stal sa ich človek, bol to ich človek, a napriek tomu, že nemal žiadne skúsenosti s takouto stavbou, túto zákazku vyhral a tieto renomované firmy prišli o tú zákazku len na základe nejakých nezáväzných dokumentácií, ktoré na základe nejakých únikových chodieb, čosi sa im tam v NDS-ke nepozdávalo, vaši nominanti tieto renomované firmy odstavili, dostal to kufríkový kráľ a situácia je taká, aká je. Státisíce ľudí na základe toho, že mafia riadila aj vtedy vládu, dnešný deň trpia tým, že tunel Višňové nie je dokončený. Je to naozaj pravda, všetko, čo ste vo svojom príspevku povedali, a je dôležité, aby táto mafiánska vláda čím skôr skončila.
Hrušovský, Pavol, podpredseda NR SR (2011-09-13):
Panie poslankyne, páni poslanci, o vystúpenie požiadal pán prvý podpredseda vlády a minister dopravy Figeľ. Nech sa páči, pán minister.
Danko, Andrej, predseda NR SR (2017-04-07):
S reakciou na faktické, pán Vašečka.
Grendel, Gábor, podpredseda NR SR (2021-11-09):
Pán poslanec Tomáš Valášek.
B. Bugár, podpredseda NR SR: (2006-02-02):
návrhu poslankýň Národnej rady Slovenskej republiky Ľudmily Muškovej a Dany Podrackej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 1386). (Ruch v sále.) Páni poslanci! Takže, pani poslankyňa Mušková, nech sa páči. Pán poslanec Galbavý, ako spravodajca máte slovo.
Blaha, Ľuboš, podpredseda NR SR (2024-05-03):
Poprosil by som teraz pani poslankyňu Vladimíru Marcinkovú ako členku výboru pre európske záležitosti, aby podala správu o výsledku prerokovania návrhu vo výbore a návrh uznesenia Národnej rady. Nech sa páči, pani poslankyňa.
Karahuta, Jaroslav, poslanec NR SR (2022-05-25):
Ďakujem veľmi pekne za slovo, pán predsedajúci. Aj napriek tomu, že ten zákon, zákon bol daný do legislatívneho procesu vo februári, ide teraz, prešlo niekoľko mesiacov, ale ja som presvedčený, že po toľkých diskusiách a po toľkých stretnutiach, či už na úrovni politickej, alebo odbornej, si myslím, že je to materiál aj s tými pozmeňujúcimi návrhmi, ktoré sú dnes predkladané, že ozaj má svoju, má svoju hodnotu. Čo sa týka, čo sa týka nejakých, nejakej informačnej povinnosti, ja si myslím, že nám ukázala doba, že je to nieže možné, ale nevyhnutné, aby ministerstvo malo pravidelné informácie o tom, v akom, v akom stave sa nachádzajú naše zásoby. Ja chcem však upozorniť na tú druhú časť toho pozmeňujúceho návrhu, ktorú predložil pán poslanec Fecko, a to sú tie organizácie výrobcov. To je Achillova päta slovenského poľnohospodárstva, to je jeden z najväčších, keď nerátam teraz tie korupčné kauzy, asi najväčší problém, prečo sme sa v rozvoji vidieka nepohli ďalej a prečo stále iba rozprávame o podpore malých a stredných, a vieme, že ad hoc pomoci dať tam nejaké peniaze nepomáha, tu treba systémové opatrenie. A tým, že to nariadenie Európskeho parlamentu 1308 sa rozšírilo v podstate už o celý sektor pôdohospodársky, čiže vrátane monogastrov, tak máme možnosť sa posunúť dopredu, a ja v tejto súvislosti by som chcel poprosiť pána ministra, keď tento zákon bude schválený, aby dal vypracovať nejaký metodický pokyn, nejakú inštrukciu pre tých ľudí, ako majú tie organizácie vytvárať, pretože pre nich je to dosť zložité a náročné, a ja som vnútorne presvedčený, že pokiaľ tá inštrukcia bude jednoducho porozumiteľná a čitateľná, tak vzniknú nám nové organizácie výrobcov a máme šancu ten slovenský vidiek a sebestačnosť posunúť dopredu. Ďakujem pekne.
B. Bugár, podpredseda NR SR: (2002-05-17):
Pýtam sa pani ministerky, či chce zaujať stanovisko. Nie. Ďakujem pekne. Prerušujem rokovanie o tomto bode programu. vládnom návrhu zákona, ktorým sa mení a dopĺňa zákon č. 70/1998 Z. z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona ste dostali ako tlač 1509. Návrh na pridelenie vládneho návrhu zákona máte v rozhodnutí predsedu Národnej rady pod č. 1729. Vládny návrh zákona uvedie znovu pani ministerka Machová. Nech sa páči, máte slovo. M. Machová, ministerka pre správu a privatizáciu národného majetku SR: Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, zákonom č. 70/1998 Z. z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov sa zrušila doterajšia právna úprava zákona č. 79/1957 Zb. o výrobe, rozvode a spotrebe elektrickej energie v znení neskorších predpisov vrátane niektorých jeho vykonávacích predpisov. Po nadobudnutí účinnosti tohto zákona však vznikla neštandardná právna situácia, pretože bolo ponechané v platnosti vládne nariadenie č. 29/1959 Zb. o oprávneniach k cudzím nehnuteľnostiam pri stavbách a prevádzke podzemných potrubí pre pohonné látky a ropu, ktoré bolo vydané na základe § 38 a § 39 ods. 1 zrušeného zákona č. 79/1957 Zb. o výrobe, rozvode a spotrebe elektriny. Tento stav je potrebné urýchlene uviesť do súladu so zásadami právneho poriadku Slovenskej republiky, pretože právna úprava obsiahnutá vo vládnom nariadení je pre prax potrebná, avšak v danej situácii by mohla byť napadnutá pre rozpor s čl. 2 ods. 2 a čl. 13 ods. 1 Ústavy Slovenskej republiky. Z týchto dôvodov sa predkladá návrh zákona, ktorým sa preberajú podstatné a v praxi potrebné ustanovenia vládneho nariadenia priamo do zákona, pričom sa ich obsah súčasne zosúlaďuje s platným právnym poriadkom. Návrh zákona schválila vláda Slovenskej republiky na svojom zasadnutí dňa 24. apríla tohto roku. Vážená poslanecká snemovňa, dovoľujem si vás požiadať o posúdenie a schválenie predloženého vládneho návrhu zákona a jeho postúpenie do ďalšieho ústavného pokračovania. Ďakujem veľmi pekne.
Blanár, Juraj, podpredseda NR SR (2022-06-22):
Druhý, je tam bod 8. A podľa toho, ako sme počúvali, tak ten bod 8 nezaznel.
Hrušovský, Pavol, podpredseda NR SR (2010-10-21):
Pán poslanec! Pán poslanec, správajte sa slušne. Ste v rokovacej sále a nerobte tu kabaret, dobre? Všetci tam, na tej strane. (Smiech v sále.) Pán poslanec Kaník.
P. Hrušovský, predseda NR SR: (2005-02-01):
Páni poslanci, prosím, prezentujme sa a hlasujme o návrhu programu 40. schôdze Národnej rady tak, ako sme, ako boli prednesené a schválené počas schvaľovania programu. (Hlasovanie.) 73 poslancov prítomných... Konštatujem, že... Páni poslanci, prosím aby sme sa ešte raz prezentovali a hlasovali. Mám informácie, že hlasovacie zariadenie niektorých poslancov nebolo funkčné. (Hlasovanie.) Panie poslankyne, páni poslanci, prerušujem rokovanie 40. schôdze do termínu po skončení 39. schôdze Národnej rady. Zajtra o 14.00 som zvolal schôdzu, ktorú zvolala skupina poslancov na odvolanie člena vlády Slovenskej republiky. Prerušujem rokovanie 40. schôdze. Prajem vám príjemnú dobrú noc. Dovidenia. (Prerušenie rokovania o 17.42 hodine.)
Hrnčiar, Andrej, podpredseda NR SR (2016-06-15):
Ďalším vystupujúcim v rozprave a posledný písomne prihlásený je pán poslanec Gröhling. Nech sa páči.
Hlina, Alojz, poslanec NR SR (2014-11-10):
To hádam nemyslíte vážne, čo hovoríte? Ja si pýtam ďalšie dve minúty, ma neprerušujte. Pani Jurinová hovorila o rodovej rovnosti, o vzťahu k tomu. A ja na to reagujem. To nemyslíte vážne? Ste si pomýlili rok 1989 s tým, keď vy mne budete hovoriť, čo ja mám alebo nemám hovoriť. Naozaj ste si to pomýlili.
Paška, Pavol, poslanec NR SR (2011-04-05):
Ďakujem pekne, pán podpredseda. Dávam procedurálny návrh, aby vláda budúcu stredu pri svojom zasadnutí urýchlene prijala novelu zákona o rokovacom poriadku, ktorú zašle na prerokovanie Národnej rade v skrátenom legislatívnom konaní, a táto novela zruší druhé, tretie čítanie, nechá nepretržité jedno čítanie, počas ktorého sa budú môcť poslanci vládnej koalície kedykoľvek, akokoľvek a s čímkoľvek prihlásiť. Tieto ich návrhy budú automaticky považované za prijaté. Prípadne navrhujem, aby súčasťou návrhu bolo, že koaličná rada prejedná všetky návrhy, pozmeňujúce, vládnych návrhov zákona a tieto bez rozpravy a bez hlasovania budú považované za súčasť slovenského právneho poriadku. Ďakujem pekne. (Potlesk.)
Ľ. Vážny, minister dopravy, pôšt a telekomunikácií SR: (2010-03-02):
Vážený pán podpredseda Národnej rady, vážené panie poslankyne, páni poslanci, dovoľte mi, aby som uviedol v druhom čítaní vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Vláda Slovenskej republiky návrh zákona prerokovala dňa 16. decembra 2009 a prijala k nemu uznesenie č. 907. Návrhom zákona sa vypúšťa oprávnenie Úradu pre verejné obstarávanie podať návrh na určenie neplatnosti zmluvy alebo rámcovej dohody do jedného roka od jej uzavretia. Uvedené oprávnenie úradu sa javí ako nadbytočná možnosť orgánu verejnej moci zasahovať do súkromnoprávnych vzťahov. Ochrana subjektov verejného obstarávania je dostatočne zabezpečená oprávnením subjektov, ktoré majú záujem na výsledku verejného obstarávania podať návrh na určenie neplatnosti zmluvy. Návrh zákona nebude mať dopad na štátny rozpočet, na rozpočty obcí alebo rozpočty vyšších územných celkov, nebude mať dopad na obyvateľstvo, zamestnanosť, hospodárenie podnikateľskej sféry a iných právnických osôb a ani na životné prostredie. Dovoľujem si požiadať vás o podporu pri prerokovávaní predloženého vládneho návrhu zákona a o jeho schválenie. Ďakujem za pozornosť. Skončil som.
P. Hrušovský, predseda NR SR: (2003-02-25):
Ďakujem pánovi poslancovi Pásztorovi a prosím, aby z poverenia vlády Slovenskej republiky v poradí ako tretí uviedol pán minister vládny návrh zákona o strelných zbraniach a strelive a o zmene a doplnení niektorých predpisov, ktorý prerokúvame ako tlač 153. Pán minister, máte slovo.
Pellegrini, Peter, predseda NR SR (2015-03-19):
Hlasujeme o bode 8 spoločnej správy s odporúčaním gestorského výboru schváliť ho. (Hlasovanie.) Prítomných 140 poslancov, za hlasovalo 71, proti bolo 7, zdržalo sa 62. Návrh sme schválili.
Laššáková, Jana, podpredsedníčka NR SR (2014-01-30):
Pán poslanec Galko, nech sa páči.
Laššáková, Jana, podpredsedníčka NR SR (2015-03-20):
Na vystúpenie pána poslanca nie sú faktické poznámky. Nech sa páči, pán poslanec Fronc, máte slovo. Pán poslanec Bobík? Tak ešte faktickú poznámku pán poslanec Bobík, je piatok, nech sa páči, prvý jarný deň, máte faktickú poznámku.
Bugár, Béla, podpredseda NR SR (2019-06-26):
Pán poslanec bol posledný, ktorý bol prihlásený ústne do rozpravy, preto vyhlasujem rozpravu za skončenú. Pán navrhovateľ, chcete zaujať stanovisko? Nie. Pána spravodajcu tu ani nevidím. Jaj, tam hore, pardon. Takže nie. Prerušujem rokovanie o týchto dvoch bodoch programu, kde bola zlúčená rozprava. A budeme pokračovať ďalším bodom, a to je prvé čítanie o návrhu poslancov Mariana Kotlebu, Milana Uhríka, Martina Beluského a Jána Kecskésa na vydanie zákona, ktorým a mení a dopĺňa zákon č. 561/2007 Z. z. o investičnej pomoci, tlač 1529. Pán poslanec Beluský nech sa páči, máte slovo. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského a Jána Kecskésa na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov , tlač 1529.)
Jurinová, Erika, podpredsedníčka NR SR (2015-07-01):
Tak nech sa páči.
Svrček, Miloš, poslanec NR SR (2022-06-22):
Ďakujem pekne. Takže kolegovie, kolegovia, kolegyne, predložil som pozmeňujúci a doplňujúci návrh k návrhu poslancov, ktorým sa dopĺňa zákon Národnej rady Slovenskej republiky o rokovacom poriadku Národnej rady Slovenskej republiky. Tak ako som povedal aj v rámci rozpravy, gro tohto pozmeňujúceho návrhu je zavedenie parlamentnej stráže, je to inštitút, parlamentný inštitút, ktorého poznajú aj rokovacie poriadky v iných štátoch v rámci Európskej únie. Takže myslím si, že mali by sme ísť príkladom aj my, pretože radový zamestnanec, ktorý je na svojom pracovisku, ktorý, ktorý... (Prerušenie vystúpenia predsedajúcim.)
Sulík, Richard, predseda NR SR (2011-05-19):
Pán poslanec Krnáč.
P. Hrušovský, predseda NR SR: (2005-06-21):
Nech sa páči, pán poslanec Fico, keby ste zopakovali svoj návrh. Pán poslanec Fico.
Pellegrini, Peter, podpredseda NR SR (2020-05-14):
Pani poslankyňa Marcinková.
Bugár, Béla, podpredseda NR SR (2019-10-15):
Nech sa páči, prezentujme sa a hlasujme. (Hlasovanie.) Prítomných 136, za 86, zdržalo sa 49 poslancov, 1 nehlasoval. Návrh sme schválili. Teraz, prosím, pána poslanca Federiča, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu, tlač 1593. (Hlasovanie o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 1593.)
Dostál, Ondrej, poslanec NR SR (2022-02-15):
Pán poslanec Gyimesi, no na úvod by som tak ako zapochyboval, že kto je hlavným adresátom reformy. Hlavným adresátom reformy, pri všetkej úcte, nie sú ani zamestnanci súdov, ani sudcovia. Hlavným adresátom reformy je verejnosť, ktorá má záujem na tom, aby súdy fungovali spravodlivo a efektívne. Čiže my sa niekedy na reformy aj v iných rezortoch pozeráme optikou iba ľudí, ktorí, povedzme, tam pracujú, ale obvykle tie reformy sú určené širšej verejnosti. A hovoril si o tom, že nie je to reforma, ale optimalizácia. No s tým by sa dalo súhlasiť v prípade, že by hlavným cieľom reformy súdnej mapy bolo dosiahnuť nejaké ekonomické úspory a to naozaj by sa dalo v prípade, že by sa zrušili nejaké súdy fyzicky, neboli by tam tie budovy a sudcovia by boli sústredení v menšom počte budov. Ale účelom tejto reformy nie je a tento cieľ ani nebude dosiahnutý, ale účelom je predsa zväčšiť súdne obvody, a tým zabezpečiť špecializáciu a náhodný výber. A áno, už dnes existuje špecializácia, už dnes existuje náhodný výber, ale keď chceme posilniť špecializáciu, keby sme ju napríklad posilnili v súčasných obvodoch, tak ten náhodný výber by sme nedosiahli. A, samozrejme, že je iné, keď je náhodný výber, vyberať si z dvoch sudcov, z troch, štyroch alebo, alebo viacerých. Čiže my tieto dva piliere alebo dva ciele zväčšením súdnych obvodov napriek tomu, že fyzicky nebudú zrušené žiadne súdy de facto, dosiahneme aj špecializáciu, aj náhodný výber a obe posilníme. Pokiaľ ide o tie pracoviská, no tak však tie pracoviská budú zapísané v zákone a aby sa to mohlo zmeniť, tak bude potrebné zmeniť zákon.
Číž, Miroslav, podpredseda NR SR (2015-06-17):
Ďakujem, pán navrhovateľ. Teraz dávam slovo spravodajkyni tohto návrhu zákona pani poslankyni Šípošovej.
Fecko, Martin, poslanec NR SR (2023-02-08):
Ďakujem pekne, pán predsedajúci. Takže, kolegyne, kolegovia, ja tu budem mať teraz trošku takú plejádu mojich zákonov, ktoré, niektoré som oprášil aj z minulých volebných období a bolo ich neúrekom. Takže pokúsim sa aj teraz tu v úvodnom slove povedať, čo mi vlastne, o čo mi ide v zákone o veterinárnej starostlivosti, ktorú, ktorý tiež sa pokúsim znovelizovať. Ide o základ, že pokiaľ samosprávy majú garantovať zdravý a bezpečný život svojich občanov, tak myslím si, že tá bezpečnosť zdravia je tu na prvom mieste. A to, čo nebolo pred 50 rokmi, ani v sne sa nám nesnívalo, že nejaký váš sused môže u vás vedľa na záhrade a v bytovke, v byte chovať kajmany, pumy, jaguáre, jedovaté hady a ďalšie u nás zadefinované nebezpečné exotické zvieratá, ktoré sú zadefinované v prílohe vyhlášky, tak vo vyhláške, ktorá je prílohou ku zákonu o veterinárnom lekárstve, veterinárnej starostlivosti zákona 39, tak prakticky dnes je to realita. A preto, keďže kolega Podmanický v roku 2012 s tým prišiel a zadefinoval určitú právomoc obecným zastupiteľstvám, že môže sa obecné zastupiteľstvo vyjadrovať ku chovu týchto nebezpečných zvierat, ale iba sčasti, tak prakticky, a to mu prešlo, samozrejme, ako koaličnému poslancovi, tak vlastne ma doslova nabudil, aby som dal pozmeňujúci návrh, ktorý teraz dávam, myslím, že už šiestykrát za tých 12 rokov, aby sa to trošku urobilo, by som povedal, nie dvojkoľajne, ale, ale jednokoľajne. Vybral určitú časť z tej vyhlášky a povedal, že toto môže sa a zvyšná časť sa nemôže. Takže bližšie k tomu, k tomu by som vám povedal v rozprave. Toľko na úvod. Myslím, že znovu nebudeme riešiť štyri miliónov obyvateľov, ale určitú menšiu skupinu obyvateľov, ktorí jednak chovajú, respektíve riadia ten samosprávny nejaký chod v tej našej samospráve, či už v mestách alebo obciach, a aby tam tá kompetencia bola. Takže bližšie v rozprave, do ktorej sa hlásim ako prvý. Ďakujem veľmi pekne zatiaľ za pozornosť.
Paška, Pavol, predseda NR SR (2012-10-19):
(Hlasovanie.) 132 prítomných, 55 za, 74 proti, 3 sa zdržali. Návrh sme neschválili.
Laššáková, Jana, podpredsedníčka NR SR (2015-02-10):
Pani poslankyňa Mezenská, nech sa páči.
B. Bugár, podpredseda NR SR: (2002-07-02):
(Hlasovanie.) Prítomných 98 poslancov, za návrh hlasovalo 91, proti 3, zdržali sa 3, nehlasoval 1. Konštatujem, že body zo spoločnej správy sme prijali. Nech sa páči. P. Ošváth, poslanec: Pán predsedajúci, odporúčam, aby sme ďalej hlasovali o pozmeňujúcich návrhoch pána poslanca Hoffmanna. Sú tri. Žiada, aby sa o nich hlasovalo jednotlivo. Odporúčam, aby sme hlasovali o pozmeňujúcom... (Hlasy v pléne.)
Klus, Martin, podpredseda NR SR (2019-10-23):
Ďakujem. Ďalší v rozprave písomne prihlásený je pán poslanec Žarnay.
Pčolinský, Peter, podpredseda NR SR (2022-12-07):
Pán poslanec Susko.
Sulík, Richard, predseda NR SR (2011-09-08):
Pán poslanec Fronc.
Laššáková, Jana, podpredsedníčka NR SR (2015-12-01):
Pán poslanec Osuský, nech sa páči.
Glváč, Martin, podpredseda NR SR (2018-05-11):
Nie, nasledoval bod po skončení predchádzajúceho, ktorý skončil pán minister. Nech sa páči. Pokračujeme prvým čítaním o vládnom návrhu zákona, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov . Vládny návrh zákona je pod tlačou 954. Návrh na jeho pridelenie na prerokovanie výborom je v rozhodnutí č. 1004. Prosím ministra spravodlivosti Gábora Gála, aby vládny návrh zákona uviedol. Nech sa páči.
M. Hort, podpredseda NR SR: (2008-01-21):
Je obdivuhodné, ako majú koaliční poslanci, myslím teda predovšetkým strany SMER a HZDS, spoločne nastavený pitný režim, režim malej a veľkej potreby, lebo predpokladám, že ako celoživotný demokrati ich odchod zo sály aj počas úvodného slova navrhovateľa, ale aj počas vystúpení nás určite nie je prejavom arogancie a neslušnosti – to len ako na margo kolegov poslancov a poslankýň. No a pokiaľ ide o neprítomnosť pána premiéra, pán predsedajúci, ja sa nebudem dožadovať rokovacieho poriadku, ja by som si dovolil ešte iný citát: „Priznám sa, že som uťahaný ako pes, ale bol by som býval sedel do samého konca v Národnej rade Slovenskej republiky. Jednoducho ušli ako malé deti z parlamentu.“ A potom podobný: „Ako predseda vlády Slovenskej republiky chcem povedať, že som bol pripravený od devätnástej hodiny dnešného večera, čo je úplne normálny čas, čeliť všetkým výzvam, ktoré sú spojené s návrhom na odvolanie predsedu vlády Slovenskej republiky, a to až do zajtrajšieho večera. Myslím si, že poslanci Národnej rady a vláda majú dobré platy na to, aby mohli pracovať jeden- alebo dvakrát do roka aj po devätnástej hodine.“ Pán podpredseda, ja sa v zmysle týchto citátov, ktoré sú citátmi pána premiéra Fica, dovolávam, aby jednoducho nebol ako malé dieťa, ktoré ušlo z parlamentu, a nech v zmysle toho, čo tu na margo svojej schopnosti a možnosti vrátane čeleniam výzvam – a chcem ho upozorniť, že mám aj ďalšie, nielen tie, ktorú tu predniesol pán navrhovateľ –, aby ste ho upozornili, lebo viem, že je v Národnej rade, nech sa sem vráti. Nech sa chvíľočku vytrápi v tom zmysle, o ktorom nás informoval len nedávno, čiže nech nie je ako malé dieťa. Poprosím vás, keby ste ho mohli zavolať, ja mám chvíľu čas, lebo mne čas nebeží.
Blaha, Ľuboš, podpredseda NR SR (2024-05-14):
Pán poslanec Gábor Grendel.
Jurinová, Erika, podpredsedníčka NR SR (2014-12-04):
Pán poslanec Mikloško.
Grendel, Gábor, poslanec NR SR (2024-02-21):
Ďakujem za slovo. Pani poslankyňa Remišová, Ján Kuciak zomrel preto, lebo poukazoval na prešľapy vplyvných a mocných. A kým nebudú odsúdení všetci, ktorí sú za jeho vraždu zodpovední, nebudú mať bežní ľudia istotu, že sa niečo podobné opäť nestane. Začalo sa to krátko po vzniku samostatnej Slovenskej republiky. Najprv si to zločinci s väzbami na štát odskúšali na únose Michala Kováča mladšieho, aby zastrašili jeho otca, prezidenta Michala Kováča. Svoje síce nedosiahli, prezident Kováč sa nikoho nezľakol, ale dodnes nie je tento zločin právoplatne spravodlivo ukončený. Potom to pokračovalo vraždou Róberta Remiáša, aby zločinci zastrašili svedkov únosu prezidentovho syna. Ani tu nedosiahli svoje, kľúčový svedok a kamarát Róberta Remiáša Oskar Fegyveres sa tiež nezľakol, ale ani tento brutálny zločin dodnes nie je spravodlivo uzavretý. No a potom prišla vražda novinára Jána Kuciaka a jeho snúbenice. Aj tam sa niekto spoliehal na to, že si dokáže zabezpečiť beztrestnosť a vyzerá to tak, že sa mu v tom zatiaľ darí. Hoci vykonávatelia sú odsúdení, všetko nasvedčuje tomu, že nie všetkých objednávateľov si našla spravodlivosť. Ak to tak zostane, bude to povzbudením pre ďalších zločincov, aby sa v budúcnosti dopúšťali podobne hrozných skutkov, lebo môžu mať oprávnený pocit, že nejako sa im to prepečie.
Hrušovský, Pavol, podpredseda NR SR (2011-06-28):
Panie poslankyne, páni poslanci, prosím, aby ste sa dostavili do rokovacej sály. A pánov poslancov, aby zaujali svoje miesta. Pristúpime k hlasovaniu o jednotlivých prerokovaných bodoch programu. Poprosím pána poslanca Dostála, aby z poverenia výboru pre ľudské práva a národnostné menšiny predložil Národnej rade návrhy hlasovaní k prerokovávanému návrhu zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín, ktorý pán prezident vrátil na opätovné prerokovanie. Nech sa páči, pán poslanec Dostál. (Ruch v sále.) (Hlasovanie o zákone z 25. mája 2011, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 424.)
Chaban, Ivan, poslanec NR SR (2011-10-11):
Ďakujem pekne. Pán minister, ja sa chcem pozastaviť nad niektorými filozofickými kategóriami, ktoré si spomenul, ako je morálka a česť. Pretože mám pocit, že je to tu tak poloblúdne alebo deliriózne vnímané a niekedy vysvetľované argumentačne a tvoja reč bola priama a jasná. Často sa tu argumentuje rovnítkom medzi valídnym bohatým a invalidným chudobným smerom ku Grécku. Nie je to vždy pravda, že bohatý je valídny a že chudobný je invalidný. Aj keď by sa stal svojím zavinením ten bohatý invalidný, nikto nemá právo mu odmietnuť pomoc a zabezpečiť invalidný vozík. Aj keď sám si zapríčiní, dajme tomu, chorobu. Morálka, ako kolegovia tu niektorí hovorili, nie, a solidarita hlavne, znamená v pohode, bez zášti, závisti a hlavne zloby byť nápomocný. To nie je súťaž o tom, kto má priemerne nižší plat, ale o podiele zúčastniť sa na pomoci postihnutému. A o tom je teda aj česť ako neindividuálna kategória. Nehovoríme, ja som čestný. Ľudia o nás hovoria, že ten je čestný. Stratiť česť alebo ju dnes udržať si takú kredibilitu v cnosti, ako ju má Slovensko, znamená dať Slovensku šancu. Preto verím, že v hlasovaní sa zachováme tak, ako sa zachovať máme.
Susko, Boris, poslanec NR SR (2021-09-29):
Ďakujem pekne za slovo. Vážený pán poslanec Dostál, vyjadrím sa k vašim tvrdeniam ohľadom kompetencií generálneho prokurátora. Zodpovedným za zákonnosť prípravného konania je tzv. dominus litis, pán sporu, je v každom právnom štáte zástupca štátu. V prípade slovenského právneho poriadku je to práve prokurátor. Spochybňovanie tejto kompetencie je v rozpore s požiadavkou právneho štátu. Keď si pozriete do zákona o prokuratúre, kompetencie, ktorá má prokuratúra, tak medzi kompetencie patrí trestné stíhanie osôb podozrivých zo spáchania trestných činov a dozor nad zachovávaním zákonnosti pred začatím trestného stíhania v rozsahu podľa osobitného zákona a v prípravnom konaní. Čiže zopakujem, dozor nad zachovávaním zákonnosti. Keďže generálny prokurátor je v zmysle postavenia prokuratúry na čele hierarchicky usporiadanej jednotnej sústavy štátnych orgánov, ktoré pôsobia vo vzťahu podriadenosti a nadriadenosti, tak sa pýtam: Ak generálny prokurátor, ktorý je na čele takejto organizácie, zistí, že v rámci tejto organizácie, v rámci prípravného konania, kde je pánom sporu prokurátor, sa deje nezákonnosť, tak sa má na to nečinne prizerať podľa vás? Ďakujem.
Maďarič, Marek, poslanec NR SR (2011-09-13):
Pani premiérka, pekne znejúce, ale frázy. Je pravdou, že ste túto noc nič nevyriešili a túto noc ste si vzali vy, pretože vy ste rozhodli o tom, že sa bude rokovať vo večerných, a teda potom aj v nočných hodinách, ale to je v poriadku. Mýlite sa v tom, že táto schôdza bola len o vzťahu opozície a koalície. Povedali ste, že sa uchádzate o dôveru ľudí, a my sa takisto uchádzame o dôveru ľudí a snažili sme sa dnes komunikovať nielen s vami, ale aj s občanmi Slovenskej republiky, a predovšetkým s občanmi Slovenskej republiky, s vašimi a predovšetkým s našimi voličmi. Bolo našou povinnosťou po vyše roku vášho vládnutia postaviť určité otázky, určité tvrdenia, naše postoje a dať aj tento návrh. Museli sme to urobiť v celej šírke a domnievame sa, že nám dnes rozumejú nielen naši, ale aj mnohí vaši voliči. Nepovažujem teda v tomto zmysle túto noc za zbytočnú, považujem ju za veľmi užitočnú. Možnože aj vy sa pod vplyvom toho, čo tu bolo povedané, budete musieť zamyslieť nad tým napríklad, či je to tak, že my sme sami a či práve vy naozaj nie ste sama. (Potlesk.)
Grendel, Gábor, podpredseda NR SR (2020-12-09):
S reakciou na faktické poznámky, pán poslanec Dostál.
Bugár, Béla, podpredseda NR SR (2019-05-10):
Ďakujem. Teraz dávam slovo spoločnému spravodajcovi z gestorského hospodárskeho výboru pánovi poslancovi Kondrótovi. Nech sa páči.
Matovič, Igor, poslanec NR SR (2019-09-13):
A potom, Edo Heger, reakcia na teba. Keď si hovoril to slovíčko nečinnosť, tak bola celkom sranda, že som si otvoril akurát Denník N, minútu po minúte, a tam taká pekná správa: „Inšpekcia ministerstva vnútra začala vyšetrovať nečinnosť polície v prípade Antonia (Antonina, pozn. red.) Vadalu. Polícia nekonala napriek tomu, že údajne mala informácie o činnosti talianskej mafie na východe Slovenska.“ Krásny dôkaz toho, čo ste urobili so Slovenskom, čo ste urobili s políciou. Jednoducho vy ste ju sprivatizovali pre mafiu a mafia chránila mafiu. (Reakcie z pléna.)
Paška, Jaroslav, poslanec NR SR (2018-09-18):
Ďakujem za slovo. Vážený pán poslanec, žijeme v demokratickom prostredí a v civilizovanej dobe a vaše práva, politické práva, pokiaľ sú v súlade s ľudskými právami, sú garantované Ústavou Slovenskej republiky. Ústava Slovenskej republiky je nadradená zákonu o politických stranách aj všetkým zákonom. Takže pokiaľ vaše politické pôsobenie bude v limitoch a medziach ústavy a bude v medziach demokratickej spoločnosti, tak nevidím dôvod, aby ste pochybovali o tom návrhu, ktorý prišiel z ústavnoprávneho výboru do tejto novely. Ale na druhej strane treba si uvedomiť, že, tak ako ste povedali, sú, je zložitá situácia vo svete a prejavy extrémizmu vidíme aj na ľavej, aj na pravej strane a v tých spoločnostiach, kde tieto prejavy extrémizmu prepukajú príliš veľmi do politického života, tak tie spoločnosti sa postupne rozkladajú. Takže je naším spoločným záujmom, ak chceme mať štandardné politické prostredie a chceme túto krajinu spravovať tak, aby sa ľudia medzi sebou neškriepili, nebili, tak aby sme vytvorili podmienky na to, aby sa skôr civilizovane správala spoločnosť, aby sme tie spôsoby politickej práce, ktoré sa orientujú smerom k vyvolávaniu vášní, aby ich, pokiaľ možno, dokázali usmerniť a eliminovať.
Šeliga, Juraj, podpredseda NR SR (2020-05-12):
Ďakujem. Prosím, prezentujme sa a hlasujme. (Hlasovanie.) Prítomných 122 poslancov, za 104, proti 0, zdržalo sa 17, nehlasovalo 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehôt na prerokovanie tohto návrhu zákona. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2017-03-30):
Vážené panie poslankyne, vážení páni poslanci, ešte pred tým, ako začneme oficiálne hodinu otázok, tak by som na balkóne chcela privítať študentov z Gymnázia Janka Jesenského z Bánoviec nad Bebravou. Dobrý deň, vitajte medzi nami. (Potlesk.) A teraz v súlade so zákonom o rokovacom poriadku nasleduje teda hodina otázok , ktorú týmto otváram. Poslanci písomne položili dovčera do 12.00 hod. 13 otázok na predsedu vlády a na členov vlády 59 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády a ministra vnútra Roberta Kaliňáka, ktorého teraz prosím, aby oznámil, kto z členov vlády bude odpovedať na otázky za neprítomných členov vlády. Nech sa páči.
Matovič, Igor, poslanec NR SR (2016-11-30):
Pán poslanec Číž, boli ste dosť osobný. Kritizujete, že niekto iný je osobný vo vystúpeniach, tak som fakt zvedavý, ako budete vystupovať po zmene rokováku, ale zrejme, čo nie je dovolené volovi, je dovolené bohovi, takže, keďže budete mať väčšinu aj na tom výbore trestnom, kde nás budete chcieť posielať, tak tam, samozrejme, všetci, jak v prípade Kaliňáka, kontokorentný úver odhlasujete, že nie je úver a že nepovedal alebo nepriznal pôžičku voči Bašternákovej firme, však to nevadí, pôžička nie je pôžička. Zrejme takýmto spôsobom jednoducho vaše osobné útoky nebudú osobné útoky a čo i len náznak osobného útoku opozičného poslanca bude osobným útokom. Pripadá vám naozaj toto normálne, v súlade s nejakými demokratickými pravidlami? A prepáčte mi, možno ja si teda dovolím takú osobnú poznámku. Keď som vás počúval a naschvál som, lebo počul som vás najprv dole na klube, potom, že idem to zažiť osobne, pre mňa, aj keď som to obdobie hlbokého komunizmu, hlbokého totáča, totality nezažil na vlastnej koži ako dospelý človek, išiel som si to zažiť teraz, jak ste vystupovali za tým mikrofónom. Mne ste pripadali jak nejaký Vasil Biľak, Ludovít Štrougal, ktorí na V. zjazde KSČ obhajoval to, že však zavreme tie hranice a však ľudia sú naďalej slobodní, len nám napíšu papier, žiadosť o nejaké vycestovanie a my blahosklonne, keď budú poslúchať, my im dáme papier, že môžu vycestovať a potom možno im dáme aj nejaký devízový prísľub, že aby mali na čo, alebo z čoho pri tom vycestovaní žiť. Pripadali ste mi ako odporný komunista v 70. rokoch minulého storočia.
P. Hrušovský, podpredseda NR SR: (2001-11-07):
(Hlasovanie.) Prítomných je 106 poslancov, za 61, proti 20, zdržalo sa 23, nehlasovali 2. Návrh sme schválili. Ďalšie návrhy. E. Dolník, poslankyňa: Ďalej vystúpila pani poslankyňa Slav-kovská, ktorá podala dva pozmeňujúce návrhy. Pani poslankyňa žiadala aspoň mňa ústne, aby sme hlasovali o týchto dvoch návrhoch samostatne. Takže najprv o prvom jej návrhu.
Puci, Róbert, poslanec NR SR (2024-10-23):
Ďakujem pekne. Chcem len pripomenúť členom výboru pre hospodárske záležitosti, že o 12.05 h odchádzame spod schodov Národnej rady na Úrad pre reguláciu sieťových odvetví. Ďakujem pekne.
Kollár, Boris, predseda NR SR (2022-11-09):
Prosím, prezentujme sa a hlasujme. (Hlasovanie.) Prítomných 125 poslancov, za 124, nehlasoval 1. Konštatujem, že Národná rada po opätovnom prerokovaní schválila zákon o profesionálnych náhradných rodičoch, vrátený prezidentkou Slovenskej republiky. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka, ktorý prerokovávame v skrátenom legislatívnom konaní. Je to tlač 1273. Dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Szőllősovi, aby hlasovanie uvádzal. Pán poslanec, ja sa vám ospravedlňujem, ja sa to nikdy nenaučím a každýkrát vám vaše meno skomolím. Prosím...
Sulík, Richard, predseda NR SR (2011-09-13):
Ďakujem pekne. Nech sa páči, pokračujte.
Hrnčiar, Andrej, podpredseda NR SR (2017-03-28):
Poslanec Heger.
Jurinová, Erika, podpredsedníčka NR SR (2014-12-03):
Pán poslanec na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Hraško.
Blaha Ľuboš, podpredseda NR SR (2023-12-13):
Návrh, nech sa páči.
Glváč, Martin, podpredseda NR SR (2018-10-23):
Ďakujem. Prerušujem rokovanie do 17.06 hod.
Klus, Martin, poslanec NR SR (2017-04-05):
Ďakujem pekne za slovo. Vážená pani poslankyňa, ja budem veľmi stručný. Mňa veľmi mrzí, že dáma ako vy sa zníži k takým útokom, aké ste nám tu predviedli. O to viac, že to, čo ste tu prečítali, pravdepodobne nemá ani tak slúžiť k vyjadreniu vášho názoru, ale k hojnému zdieľaniu na rôznych konšpiračných weboch a tých 140 stránkach na Facebooku, ktoré aktívne ovládate. Je mi to úprimne ľúto, že práve vy tu nám idete nadávať do zahraničných agentov, keď nám je úplne jasné, odkiaľ tieto konšpiračné weby prichádzajú, kto ich financuje, a je nám aj jasné, prečo práve vašu stranu tak hojne propagujú. Takže skúste sa najprv zamyslieť nad tým, čo hovoríte, keď už obviňujete iných.
Laurenčík, Milan, podpredseda NR SR (2022-03-22):
Ďakujem veľmi pekne. Ďakujem vám obom. Prerušujem rokovanie o tomto bode programu. Teraz bude nasledovať prvé čítanie o návrhu poslanca Miroslava Suju na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je pod tlačou 925, návrh na jeho pridelenie na prerokovanie výborom je v rozhodnutím č. 960. Dávam teraz slovo pánovi poslancovi Miroslavovi Sujovi, aby návrh ústavného zákona uviedol, nech sa páči. (Rokovanie o návrhu poslanca Národnej rady Slovenskej republiky Miroslava Suju na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 925.)
Laššáková, Jana, podpredsedníčka NR SR (2013-06-25):
Na vystúpenie pána poslanca s faktickými poznámkami sa hlásia poslanci Osuský, Novotný, Brixi, Vaľová. Končím možnosť prihlásiť sa s faktickými poznámkami. Nech sa páči, pán poslanec Osuský.
Sabo, Michal, poslanec NR SR (2024-01-17):
Ďakujem za slovo, pán predsedajúci, a tebe, Maroš, za tvoj príspevok. Poukázal si na to, na čo už tu v tomto pléne upozorňovalo viacero z nás, a ešte tak aj spravíme, pretože písomne je do rozpravy prihlásených približne dvadsiatka opozičných poslancov a poslankýň. Ako tak ty, tak aj my sa ozývame v reakcii na návrh mimoriadne dôležitej legislatívy, ktorá neprešla riadnym pripomienkovým konaním, ale okrem nás sa ozývajú aj organizácie, autority, ktoré zdôrazňujú, že v tomto prípade naozaj nie sú splnené zákonné podmienky na skrátené legislatívne konanie, a spoločne tu už niekoľko týždňov varujeme, že táto novela ak prejde, tak naozaj zásadným a krutým spôsobom zasiahne celú spoločnosť a ovplyvní jej ďalší chod. Slovensko, keď sa pozrieme do štatistík, lebo veď stačí len trošku googlovať, ono to nie je raketová veda, Slovensko sa dlhodobo ocitá na chvostoch rôznych rebríčkov vo vymožiteľnosti spravodlivosti, práva ako takého, ale aj dôvery v rôzne inštitúcie alebo štát ako taký. To nie je niečo, pred čím by sme mali klopiť zrak, niečo, s čím by sme sa mali vyrovnať, prejsť to mlčaním a povedať si, veď nejako bude v budúcnosti, nejak sa to stane, že sa to celé opraví. K tomu treba pristupovať aktívne. Ale toho svedkami nie sme, pretože opatrenia, ktoré navrhuje aj táto vláda, akým je aj radikálne zjemnenie trestov za korupčné trestné činy, výberové konania bez verejného vypočutia a oslabovanie nezávislosti rôznych verejných dohľadových, regulačných inštitúcií, navrátenie systému našich ľudí, toto všetko a mnoho ďalšieho, čo sa ešte varí a čo sem ešte príde, ide priamo proti tomu, aby sme presmerovali, hej, dôležité slovo, tú nelichotivú trajektóriu zlého až hanebného postavenia Slovenskej republiky v rôznych medzinárodných porovnaniach, takže máme sa o čom rozprávať, pokojne pokračujme v diskusii. Za tvoj príspevok ti, Maroš, veľmi ďakujem.
Kubánek, Stanislav, poslanec NR SR (2014-05-29):
Takže, pán predseda, dajte hlasovať o bodoch 1 a 4 pozmeňujúceho návrhu Petra Osuského.
Hrnčiar, Andrej, podpredseda NR SR (2017-02-01):
Ďakujem. Končím možnosť nahlásiť sa s faktickými poznámkami. Na vystúpenie pána poslanca sú, je koľko faktických poznámok? Dve? Dve faktické poznámky. Nech sa páči, pán poslanec Dostál.
Laššáková, Jana, podpredsedníčka NR SR (2013-11-28):
Pán poslanec Lebocký, nech sa páči.
Hrnčiar, Andrej, podpredseda NR SR (2016-09-20):
Pán poslanec Viskupič. (Zaznievanie gongu.) Poprosím vás o kľud v rokovacej sále.
Érsek, Árpád, minister dopravy a výstavby SR (2019-10-24):
Ďakujem za otázku. Vážený pán poslanec, tá otázka je identická, ktorú ste položili aj premiérovi, čiže ja mám identickú odpoveď, ktorú prečítal v mene pána premiéra pán podpredseda vlády. Dovoľte mi, aby som pokračoval tam, kde on prestal, aby ste dostal tú informáciu celú. Alebo ak nie, tak samozrejme, vám začnem čítať znovu tú odpoveď. Ja sa vás pýtam, lebo vy ste zástupca obyvateľov tak jako ja, a preto sa vás pýtam, či mám pokračovať. Ďakujem pekne. Tak začal by som tam, že diaľnica D3 od Žiliny po štátnu hranicu s Poľskou republikou sa skladá z celkom siedmich úsekov, ktoré sú v rôznom stupni prípravy a realizácie. Z vašej otázky nie je zrejmé, o ktorý jednoduchý úsek diaľnice D3 sa zaujímate. V súčasnosti sú v prevádzke úseky diaľnice D3 Žilina – Strážov, Žilina – Brodno a D3 Svrčinovec – Skalité, hranica Slovenskej republiky s Poľskou republikou, úsek D3 Čadca Bukov – Svrčinovec je vo výstavbe. Na príprave chýbajúcich úsekov diaľnice D3 cez Kysuce Ministerstvo dopravy a výstavby Slovenskej republiky a Národná diaľničná spoločnosť sa intenzívne pracuje. Ide však o mimoriadne náročné stavby a technicky aj z finančného hľadiska. O aktuálnom stave jednotlivých prípravných úsekov diaľnice D3 sme vás už viackrát podrobne informovali. Druhým kľúčovým bodom pre výstavbu jednotlivých úsekov diaľnic a rýchlostných ciest je ich financovanie. V tomto roku uzavrel minister dopravy s ministrom financií Memorandum o financovaní projektov diaľnic a rýchlostných ciest a jeho súčasťou sú aj úseky diaľnice D3, ktoré sú v príprave, a predpokladá sa ich spolufinancovanie z budúceho operačného programu. V záujme Ministerstva dopravy a výstavby Slovenskej republiky je zosúladiť plánované riešenie finančných možností štátu a s dôrazom na potrebu jednotlivých regiónov. Rezort dopravy si kladie za cieľ dôkladne analyzovať priority a prípravy výstavby a dopravnej infraštruktúry a s dôrazom na optimalizáciu, etapizáciu a riešenie pri zohľadnení dostupných finančných zdrojov a dopravno-inžinierskych požiadaviek. Prioritou rezortu dopravy naďalej zostáva popri zabezpečení budovania plnohodnotného diaľničného úseku D1 medzi mestami Bratislava – Košice a úsekov D3 je aj výstavba nadväzujúcich úsekov rýchlostných ciest a trás v sieti TNT v zmysle programového vyhlásenia vlády Slovenskej republiky na roky ´16 až ´20 v súlade s príslušnou legislatívou a s územno-plánovacími dokumentáciami. Ďakujem, skončil som.
Puci, Róbert, poslanec NR SR (2015-06-19):
Pani predsedajúca, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 10. septembra 2015 a v gestorskom výbore do 11. septembra 2015.
P. Hrušovský, predseda NR SR: (2004-12-10):
Teraz prosím pána poslanca Milana Reháka, aby z poverenia Výboru Národnej rady pre hospodárstvo, privatizáciu a podnikanie informoval Národnú radu o výsledku prerokúvania návrhu v jeho gestorskom výbore. Nech sa páči, pán poslanec.
V. Novotný, poslanec: (2008-09-11):
Ďakujem pekne.